32011D0170
L 076/61
SLUŽBENI LIST EUROPSKE UNIJE
21.03.2011.
ODLUKA VIJEĆA 2011/170/ZVSP
od 21. ožujka 2011.
o izmjeni Odluke Vijeća 2010/330/ZVSP o integriranoj Misiji uspostave vladavine prava Europske unije za Irak, EUJUST LEX - IRAQ
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 28. i članak 43. stavak 2.,
budući da:
(1)
Vijeće je 7. ožujka 2005. donijelo Zajedničku akciju 2005/190/ZVSP o integriranoj Misiji uspostave vladavine prava Europske unije u Iraku, EUJUST LEX (1). Zajednička akcija, kako je naknadno izmijenjena i produljena, prestala je važiti 30. lipnja 2009.
(2)
Vijeće je 11. lipnja 2009. donijelo Zajedničku akciju 2009/475/ZVSP (2) kojom je EUJUST LEX produljen za daljnjih 12 mjeseci do 30. lipnja 2010. i kojom je predviđeno da tijekom tog razdoblja EUJUST LEX započne pilot fazu aktivnosti u Iraku.
(3)
Vijeće je 14. lipnja 2010. donijelo Odluku 2010/330/ZVSP (3) kojom je EUJUST LEX produljen za daljnja 24 mjeseca do 30. lipnja 2012. i kojom je predviđeno da tijekom tog razdoblja EUJUST LEX - IRAQ postupno prebaci svoje aktivnosti i odgovarajuće strukture u Irak, uz naglasak na specijalizirano osposobljavanje, zadržavajući, prema potrebi, provedbu aktivnosti izvan zemlje.
(4)
U Odluci Vijeća 2010/330/ZVSP predviđen je financijski referentni iznos namijenjen pokrivanju izdataka povezanih s misijom EUJUST LEX-IRAQ za razdoblje od 1. srpnja 2010. do 30. lipnja 2011. Taj bi financijski referentni iznos trebalo povećati radi pokrivanja operativnih potreba Misije i Odluku Vijeća 2010/330/ZVSP bi stoga trebalo izmijeniti na odgovarajući način.
(5)
Mandat Misije provodi se u sigurnosnom okruženju koje se može pogoršati i ugroziti ciljeve vanjskog djelovanja Unije kako je utvrđeno člankom 21. Ugovora.
(6)
Zapovjedna i nadzorna struktura Misije ne smije dovoditi u pitanje ugovornu obvezu voditelja Misije prema Komisiji za provedbu proračuna Misije,
DONIJELO JE OVU ODLUKU:
Članak 1.
Članak 11. stavak 1. Odluke Vijeća 2010/330/ZVSP zamjenjuje se sljedećim:
„1. Financijski referentni iznos namijenjen pokrivanju izdataka povezanih s Misijom između 1. srpnja 2010. i 30. lipnja 2011. iznosi 22 300 000 EUR.”
Članak 2.
Ova Odluka stupa na snagu na dan donošenja.
Sastavljeno u Bruxellesu 21. ožujka 2011.